Á fjórum fyrstu mánuðum ársins hafa íslensk skip veitt 103.533 tonn af kolmunna Fiskistofa hefur tekið saman yfirlit yfir afla íslenskra skipa í deilistofnum fyrstu fjóra mánuði ársins . Hér er einkum um að ræða veiðar á kolmunna . Á fjórum fyrstu mánuðum ársins hafa íslensk skip veitt 103.533 tonn af kolmunna . Á sama tíma í fyrra var aflinn 55.486 tonn . Mestur afli á yfirstandandi vertíð er veiddur að venju í lögsögu Færeyja eða 96.958 tonn og í íslenskri lögsögu 5.202 tonn . Aflahæsta skipið í kolmunna á fjórum fyrstu mánuðum ársins er Börkur NK með 12.494 tonn . Næst kemur Venus NS með 12.396 tonn . Þegar horft er til aflabragða í kolmunna á ofangreindu tímabili síðastliðin ár þá kemst hann nærri metaflaárunum árin 2006 til 2009 þegar afli íslensku skipanna fór vel yfir 100 þúsund tonn . Til að mynda var hann 112 þúsund tonn árið 2009 og 130 þúsund tonn árið 2008 . Fjölmörg skip sem hafa verið á kolmunnaveiðum í voru hafa fengið umtalsvert magn af makríl í flotvörpuna . Meðal annars landaði Venus NS alls 424 tonnum af makríl úr túr undir lok mánaðarins og rúm 2 þúsund tonn af kolmunna . Makrílafli íslenskra skipa er í aprílmánuði rúm 1.100 tonn og síldarafli úr norsk-íslenska stofninum var 2 tonn .